CELEX: 32012R0583
Language: et
Date: 2012-07-02 00:00:00
Title: Komisjoni määrus (EL) nr 583/2012, 2. juuli 2012 , millega muudetakse Euroopa Parlamendi ja nõukogu määruse (EÜ) nr 1333/2008 II lisa seoses polüsorbaatide (E 432–436) kasutamisega kookospiimas  EMPs kohaldatav tekst

3.7.2012   
            
            
               ET
            
            
               Euroopa Liidu Teataja
            
            
               L 173/8
            
         KOMISJONI MÄÄRUS (EL) nr 583/2012,
   2. juuli 2012,
   millega muudetakse Euroopa Parlamendi ja nõukogu määruse (EÜ) nr 1333/2008 II lisa seoses polüsorbaatide (E 432–436) kasutamisega kookospiimas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1333/2008 toidu lisaainete kohta, (1) eriti selle artikli 10 lõiget 3 ja artikli 30 lõiget 5,
   ning arvestades järgmist:
   
               (1)
            
            
               Määruse (EÜ) nr 1333/2008 II lisas on sätestatud toidus kasutada lubatud lisaainete Euroopa Liidu loetelu ja kõnealuste lisaainete kasutamise tingimused.
            
         
               (2)
            
            
               Seda loetelu võib muuta Euroopa Parlamendi ja nõukogu 16. detsembri 2008. aasta määruses (EÜ) nr 1331/2008, millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus, (2) osutatud menetluse kohaselt.
            
         
               (3)
            
            
               Vastavalt määruse (EÜ) nr 1331/2008 artikli 3 lõikele 1 võib Euroopa Liidu toidu lisaainete loetelu ajakohastada kas komisjoni algatusel või vastava taotluse saamisel.
            
         
               (4)
            
            
               On esitatud taotlus lubada polüoksüetüleensorbitaanmonooleaati (polüsorbaat 80, E 433) kasutada emulgaatorina kookospiimas ning see taotlus on tehtud kättesaadavaks ka liikmesriikidele.
            
         
               (5)
            
            
               Kookospiim on homogeenimise teel kookospähkli koorealusest kihist ja veest saadud puuviljavalmistis, mis ilma emulgaatorita ei püsi emulsiooni vormis. Polüoksüetüleensorbitaanmonooleaat (polüsorbaat 80, E 433) ja polüsorbaadid (E 432–436) on kolmandates riikides üldiselt heaks kiidetud kõige tõhusamate emulgaatoritena kõnealuseks otstarbeks.
            
         
               (6)
            
            
               Toidu teaduskomitee kehtestas oma 8. juuli 1983. aasta arvamuses polüsorbaatide rühma (E 432–436) aktsepteeritava päevadoosi väärtuseks 10 mg/kg kehamassi kohta päevas (3). Komisjoni aruandes toidu kaudu toidu lisaainete omastamise kohta (4) on jõutud järeldusele, et polüsorbaatide (E 432–436) puhul võib olla vaja anda realistlikum tarbimise hinnang, mis põhineb toidu lisaainete kasutamise tegelikul tasemel. Euroopa Toiduohutusamet (edaspidi „toiduohutusamet”) peab eespool nimetatud tarbimise hinnangu andma polüsorbaatide (E 432–436) uuesti hindamise käigus 2016. aasta lõpuks vastavalt komisjoni määrusele (EL) nr 257/2010 (5). Kuni selle tähtajani tuleb võimaliku kasutuse laiendamise osas uurida ainult kõnealuste ainete kogutarbimisega seotud vähetähtsaid näitajaid. Polüsorbaatide (E 432–436) eeldatav tarbimine kookospiima kaudu vastavalt taotleja poolt esitatud andmetele kookospiima kogu turuosa kohta jääb tunduvalt allapoole aktsepteeritava päevadoosi taset ega vii seega märkimisväärse lisakokkupuuteni. Kookospiim on vähem levinud toode, mida kasutatakse peamiselt Aasia toitude ja magustoitude valmistamiseks. Eeldatav tarbimine on minimaalne ja tunduvalt vähem kui 1 % aktsepteeritavast päevadoosist, mida ei peeta märkimisväärseks näitajaks. Seega ei peeta kõnealust kasutuse laiendamist ohtlikuks.
            
         
               (7)
            
            
               Vastavalt määruse (EÜ) nr 1331/2008 artikli 3 lõikele 2 peab komisjon määruse (EÜ) nr 1333/2008 II lisas sätestatud Euroopa Liidu toidu lisaainete loetelu ajakohastamiseks küsima Euroopa Toiduohutusameti arvamust, välja arvatud juhul, kui kõnealune ajakohastamine tõenäoliselt ei mõjuta inimeste tervist. Kuna loa andmine polüsorbaatide (E 432–436) kasutamiseks emulgaatorina kookospiimas kujutab endast kõnealuse loetelu ajakohastamist, mis tõenäoliselt ei mõjuta inimeste tervist, puudub vajadus küsida Euroopa Toiduohutusameti arvamust.
            
         
               (8)
            
            
               Määruse (EL) nr 1333/2008 II lisas on polüsorbaadid (E 432–436) lubatud rühmana, kuna nad kuuluvad samasse keemiliste ainete rühma kui sorbitooli osaliste estrite ning sorbitooli mono- ja dianhüdriidide rasvhapetega segud. Seetõttu on asjakohane anda luba kasutada kookospiimas kõiki polüsorbaate (E 432–436), mitte ainult toidulisandit polüoksüetüleensorbitaanmonooleaat (polüsorbaat 80, E 433).
            
         
               (9)
            
            
               Vastavalt komisjoni 11. novembri 2011. aasta määruse (EL) nr 1129/2011 (millega muudetakse Euroopa Parlamendi ja nõukogu määruse (EÜ) nr 1333/2008 II lisa ja kehtestatakse Euroopa Liidu toidu lisaainete loetelu) (6) üleminekusätetele kohaldatakse II lisa, milles on sätestatud Euroopa Liidu loetelu toidus kasutada lubatud lisaainetest ja kõnealuste lisaainete kasutustingimused, alates 1. juunist 2013. Et võimaldada polüsorbaate (E 432–436) kasutada kookospiimas enne nimetatud tähtaega, tuleb kõnealusele toidu lisaainele määrata varasem kohaldamiskuupäev.
            
         
               (10)
            
            
               Seega tuleks määruse (EÜ) nr 1333/2008 II lisa vastavalt muuta.
            
         
               (11)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega ning ei Euroopa Parlament ega nõukogu ole vastuväiteid esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1333/2008 II lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. juuli 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 354, 31.12.2008, lk 16.
   
      (2)  ELT L 354, 31.12.2008, lk 1.
   
      (3)  Toidu teaduskomitee aruanne emulgaatorite, stabilisaatorite, paksendite ja tarretusainete kohta (15. seeria, 1985).
   
      (4)  KOM(2001) 542 (lõplik).
   
      (5)  ELT L 80, 26.3.2010, lk 19.
   
      (6)  ELT L 295, 12.11.2011, lk 1.
   
      LISA
      Määruse (EÜ) nr 1333/2008 II lisa E osas lisatakse toidugruppi 04.2.4.1 „Marja-, puu- ja köögiviljavalmistised, välja arvatud kompotid” kande „E 405” järele järgmine kanne:
      
         
                      
                  
                  
                     „E 432–436
                  
                  
                     Polüsorbaadid
                  
                  
                     500
                  
                  
                     (1)
                  
                  
                     Ainult kookospiim
                  
                  
                     Kohaldatakse
                     alates 23. juulist 2012”